 ร้านโอเค เบตง แต่ไม่ได้ไปไกลถึงเบตงนะคะ อยู่ชั้น G ตึกฟอร์จูนค่ะ 

ร้านนี้เดิมอยู่ตรงข้ามร้าน MK ตอนนี้ย้ายมาอยู่ตรงข้ามโรงเรียนสยามกลกาลนะคะ รู้สึกว่าย้ายมามุมนี้คนน้อยกว่าเดิมค่ะ เพราะไม่ค่อยมีใครมาเดินแถวนี้สักเท่าไหร่

เมนูอาหารมีให้เลือกไม่เยอะหรอกค่ะ ก็ข้าวมันไก่ ข้าวหมูกรอบ ข้าวหมูแดงอะไรเทือกนั้น

พูดถึงรสชาติอาหาร
ข้าวมันไก่ทอด : ไก่ทอดไม่กรอบเท่าไหร่ อาจจะทอดไว้นานไปหน่อยเลยเหี่ยวๆ แต่รสชาติยังอร่อยอยู่ค่ะ ข้าวมันร่วนดีค่ะ ไม่เป็นก้อนแฉะๆ ชอบๆ

ข้าวมันไก่(เนื้อสะโพก) : ข้าวมันไก่ก็อร่อยค่ะ เนื้อไก่นุ่มๆไม่แห้ง น้ำจิ้มข้าวมันไก่ก็อร่อย

น้ำซุป : ถ้วยนี้ควรปรับปรุงด่วนค่ะ จืดชืดมาก ไม่มีความอร่อยเลยซักนิด ในเมนูมีน้ำซุปให้เลือก2แบบค่ะ แบบธรรมดากับต้มยำ แต่พนักงานไม่ได้พูดไม่ได้ถามอะไรเลย เพิ่งจะมาเห็นเองทีหลังค่ะ เสียใจนิดๆ ชอบซุปต้มยำ

ข้าวมันไก่หมูกรอบ : หมูกรอบ กรอบมากๆค่ะ ต้องทานพร้อมกับข้าวนะคะ รสชาติจะอร่อยลงตัวพอดี แต่ถ้าทานเดี่ยวๆ เค็มมากๆ 

โดยรวมแล้วก็โอเคค่ะ รสชาติอร่อย(ยกเว้นซุป)ราคาตกจานละ 45บาท แต่ได้ข้าวน้อยกว่าร้านทั่วไปหน่อย ปกติจ๊ะจ๋าไม่ได้เป็นคนทานข้าวน้อยค่ะ แต่ร้านนี้น้อยจริงจัง ไม่อิ่มค่ะ 

เข้าร้านมาได้กลิ่นน้ำยาล้างจานชัดเจนมากๆ นั่งทานไปดมกลิ่นน้ำยาล้างจานไป ไม่ปลื้มตรงนี้ค่ะ ก็เข้าใจว่าร้านเล็ก พื้นที่น้อย แต่ก็น่าแบ่งสัดส่วนร้านให้ดีกว่านี้อ่ะค่ะ 